**Iepirkuma „Lietus novadīšanas sistēmas un ieejas mezgla jumta seguma, Smilšu ielā 3, Saulkrastos, remonta darbi”**

 Identifikācijas Nr. SND 2016/17 **Nolikuma 6.pielikums**

LĪGUMS (projekts)

 Saulkrastos 2016.gada \_\_.\_\_\_\_\_\_\_\_\_

## Saulkrastu novada dome, reģ.Nr.90000068680, juridiskā adrese Raiņa iela 8, Saulkrasti, Saulkrastu novads, LV-2160, pašvaldības izpilddirektora Andreja Arņa personā, kurš rīkojas saskaņā ar likumu „Par pašvaldībām” un Saulkrastu novada pašvaldības nolikumu (turpmāk – PASŪTĪTĀJS), un

## Pretendents, reģ. Nr. \_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš darbojas uz statūtu pamata, no otras puses (turpmāk – UZŅĒMĒJS), un abi kopā - PUSES, vai atsevišķi – PUSE,

pamatojoties uz Saulkrastu novada domes rīkotā iepirkuma “Lietus novadīšanas sistēmas un ieejas mezgla jumta seguma, Smilšu ielā 3, Saulkrastos, remonta darbi”, ID Nr.SND 2016/17 rezultātiem (Saulkrastu novada pašvaldības Iepirkumu komisijas 2016.gada \_\_\_\_\_\_\_\_\_\_\_lēmums, protokols Nr.\_\_\_) un iepirkumam iesniegto UZŅĒMĒJA piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. PASŪTĪTĀJS uzdod, bet UZŅĒMĒJS pret atlīdzību ar saviem spēkiem un saviem darba rīkiem, ierīcēm un materiāliem, atbilstoši šī Līguma nosacījumiem un normatīvo aktu prasībām apņemas veikt lietus novadīšanas sistēmas un ieejas mezgla jumta seguma, Smilšu ielā 3, Saulkrastos, (turpmāk – Objekts) remonta darbus (turpmāk – Būvdarbi), saskaņā ar tehniskajām specifikācijām, UZŅĒMĒJA iesniegto finanšu piedāvājumu (Līguma 1.pielikums) un Būvdarbu tāmēm (Līguma 2.pielikums), atbilstoši SIA “TelPro” 2015.gadā izstrādātam būvprojektam.
	2. UZŅĒMĒJS Būvdarbus izpilda atbilstoši Līguma nosacījumiem, ievērojot normatīvajos aktos noteiktās prasības darba drošības un būvniecības jomā. Būvdarbi šā Līguma izpratnē ir visi Līgumā un tehniskajās specifikācijās noteiktie nepieciešamie būvdarbi, būvniecības vadība un organizēšana, būvniecībai nepieciešamo materiālu un iekārtu piegāde, dokumentācijas sagatavošana, un citas darbības, kuras izriet no Līguma, tehniskajām specifikācijām un Latvijas Republikas spēkā esošajiem normatīvajiem aktiem.
	3. UZŅĒMĒJS apliecina, ka viņš ir iepazinies ar tehniskajām specifikācijām, tajā skaitā ar tajās ietvertajiem risinājumiem, darbu apjomiem, pielietojamiem materiāliem un prasībām un neizvirza saistībā ar tiem jebkāda satura iebildumus vai pretenzijas. UZŅĒMĒJS apliecina, ka Būvdarbi ir realizējami un ka būvdarbu tāmēs (Līguma 2.pielikums) ir iekļauti visi UZŅĒMĒJA ar Būvdarbu veikšanu saistītie izdevumi.
2. **Līguma cena un norēķinu kārtība**
	1. Par Būvdarbu izpildi PASŪTĪTĀJS uzņemas samaksāt UZŅĒMĒJAM līguma summu **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** ***euro***(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *euro*, \_\_centi), bez pievienotās vērtības nodokļa. Pievienotās vērtības nodokli \_\_\_\_\_\_\_\_\_ *euro* (\_\_\_\_\_\_\_\_\_\_\_\_\_\_\_\_\_\_\_\_ *euro,* \_\_ centi) apmērāvalsts budžetāmaksā PASŪTĪTĀJS.
	2. Līguma summā iekļauti visi UZŅĒMĒJA izdevumi, kas saistīti ar Būvdarbu izpildi, [t.sk](http://t.sk). maksa par izmantotajiem materiāliem un izmantotajām iekārtām, maksa par darbu, normatīvajos aktos noteiktie nodokļi u.c., izņemot pievienotās vērtības nodokli.
	3. Līguma summa ietver Būvdarbu procesā izmantojamo būvniecības izstrādājumu, darbu, piegādes un transporta, būvgružu aizvākšanas izmaksas, iespējamos nodokļus~~,~~ un nodevu maksājumus valsts un pašvaldības budžetos un citus maksājumus, kas būs jāizdara UZŅĒMĒJAM, lai pienācīgi un pilnībā izpildītu Būvdarbus.
	4. Avansa maksājums netiek paredzēts. Līguma summas samaksu UZŅĒMĒJAM PASŪTĪTĀJS veic šādā kārtībā:
		1. starpmaksājums tiek veikts ne ātrāk kā pēc 30 (trīsdesmit) kalendāra dienām no Būvdarbu uzsākšanas dienas saskaņā ar UZŅĒMĒJA iesniegto un PASŪTĪTĀJA apstiprināto atskaiti par izpildītajiem Būvdarbiem (Forma 2) un iesniegto rēķinu, nepārsniedzot 80 % no faktiski izpildītajiem Būvdarbiem atbilstoši Būvdarbu tāmē (Līguma 2.pielikums) norādītajiem vienības izcenojumiem; PASŪTĪTĀJAM 5 (piecu) darba dienu laikā no veikto Būvdarbu atskaites saņemšanas, tā jāapstiprina vai rakstiski jāizsaka savas iebildes, norēķins veicams 7 (septiņu) darba dienu laikā pēc atskaites apstiprināšanas;
		2. gala maksājumu PASŪTĪTĀJS samaksā UZŅĒMĒJAM 7 (septiņu) darba dienu laikā pēc visu Būvdarbu pabeigšanas un gala pieņemšanas - nodošanas akta parakstīšanas un atbilstoša rēķina saņemšanas no UZŅĒMĒJA.
	5. Apmaksājot paveiktos Būvdarbus, PASŪTĪTĀJS ir tiesīgs ieturēt summas, kas viņam saskaņā ar šo Līgumu pienākas no UZŅĒMĒJA kā:
		1. izdevumi, kas PASŪTĪTĀJAM radušies sakarā ar būvniecības defektiem un to novēršanu;
		2. to zaudējumu atlīdzība, kuri PASŪTĪTĀJAM radušies sakarā ar līgumsaistību nepienācīgu izpildi no UZŅĒMĒJA puses;
		3. līgumsodu maksājumi (ja tādi UZŅĒMĒJAM ir jāmaksā PASŪTĪTĀJAM saskaņā ar šo Līgumu).
	6. Ja iesniegts pieprasījums par zaudējumu atlīdzināšanu, vai ir iesniegts rēķins par tiem izpildītajiem Būvdarbiem, kuros konstatēti defekti, PASŪTĪTĀJAM ir tiesības līdz vienošanās vai tiesas ceļā pieņemtam lēmumam aizturēt maksājumu par tādu maksājuma summas daļu, kas var segt defektu novēršanas izdevumus vai zaudējumus.
	7. Nekvalitatīvi vai neatbilstoši veiktie Būvdarbi netiek akceptēti un apmaksāti līdz defektu novēršanai.
	8. Par samaksas brīdi uzskatāms bankas atzīmes datums PASŪTĪTĀJA maksājuma uzdevumā.
	9. UZŅĒMĒJS nav tiesīgs pieprasīt Līguma cenas izmaiņas vai Līguma izpildes termiņa pagarinājumu sakarā ar nepieciešamiem papildus darbiem, ja šādi papildus darbi ir radušies UZŅĒMĒJA Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu.
	10. Ja UZŅĒMĒJS izpilda darbus, kuri nav ietverti Līguma dokumentācijā vai ja paredzēto Būvdarbu izpildes gaitā UZŅĒMĒJS ir patvarīgi atkāpies no Līguma noteikumiem, tad UZŅĒMĒJS atlīdzību nesaņem.
	11. Visi darbi, kuri nav ietverti UZŅĒMĒJA veicamo Būvdarbu tāmēs (2.pielikums), bet kurus tas kā pieredzējis un kvalificēts uzņēmējs varēja iepriekš paredzēt, tiek veikti uz UZŅĒMĒJA rēķina.
	12. PASŪTĪTĀJS nenes atbildību par Būvdarbu tāmēs (2.pielikumā) UZŅĒMĒJA neiekļautajām visa veida izmaksām, kas var rasties UZŅĒMĒJAM, veicot Būvdarbus.
3. **Termiņi**
	1. Līgums stājas spēkā ar tā parakstīšanas brīdi un darbojas līdz no tā izrietošo saistību pilnīgai izpildei.
	2. UZŅĒMĒJS izpilda Būvdarbus **divu mēnešu laikā no Līguma noslēgšanas brīža**.
	3. Būvdarbi tiek uzskatīti par pabeigtiem brīdī, kad tiek parakstīts Būvdarbu pieņemšanas – nodošanas akts.
4. **UZŅĒMĒJA pienākumi, tiesības un atbildība**
	1. Veikt Būvdarbus un nodot tos PASŪTĪTĀJAM Līgumā norādītajā termiņā.
	2. Veikt Būvdarbus kvalitatīvi, ievērojot spēkā esošo normatīvo aktu prasības.
	3. Pirms Būvdarbu uzsākšanas pārbaudīt situāciju Objektā, lai nepieļautu kļūdas Būvdarbu procesā. Pirms Būvdarbu uzsākšanas, UZŅĒMĒJS, kopā ar PASŪTĪTĀJU veic Objektam piegulošās teritorijas un telpu fotofiksāžu.
	4. Līguma darbības laikā nekavējoties informēt PASŪTĪTĀJU par visiem tiesu procesiem, kas uzsākti pret UZŅĒMĒJU.
	5. Atlīdzināt Būvdarbu izpildes laikā PASŪTĪTĀJAM, trešajām personām vai apkārtējai videi nodarītos tiešos zaudējumus.
	6. Veicot Būvdarbus, izpildīt visas normatīvajos aktos paredzētās valsts un pašvaldību iestāžu prasības.
	7. UZŅĒMĒJS garantē visu ar Objektā saistīto darba drošības, ugunsdrošības un apkārtējās vides aizsardzības pasākumu veikšanu, ko paredz Latvijas Republikas spēkā esošie normatīvi un instrukcijas. UZŅĒMĒJS atbild par savu darbinieku rīcību - darba aizsardzības un darba drošības jautājumos, veicot Būvdarbus Līguma darbības laikā.
	8. UZŅĒMĒJAM ir pienākums tiesību aktos noteiktajā kārtībā izstrādāt un kārtot Būvdarbu veikšanas dokumentāciju visā Būvdarbu veikšanas laikā, kā arī nodrošināt attiecīgo dokumentu atrašanos Būvdarbu veikšanas vietā.
	9. UZŅĒMĒJS apņemas nodrošināt Objekta uzturēšanu kārtībā visā būvniecības laikā. UZŅĒMĒJS apņemas nodrošināt Objekta norobežošanu, atbilstoši normatīvo aktu prasībām.
	10. Ja Līgums tiek izbeigts pirms termiņa, UZŅĒMĒJS nekavējoties pārtrauc Būvdarbus, par ko tiek sastādīts Būvdarbu nodošanas - pieņemšanas akts, atstāj Objektu drošībā un kārtībā.
	11. UZŅĒMĒJS nedrīkst Būvdarbus nodot tālāk citiem uzņēmējiem vai darbuzņēmējiem, to iepriekš rakstiski nesaskaņojot ar PASŪTĪTĀJU. UZŅĒMĒJS apņemas Būvdarbu veikšanā izmantot tikai sertificētus būvizstrādājumus, kuri atbilst Latvijas Republikā spēkā esošiem būvnormatīviem un standartiem, ir atbilstoši sertificēti un to atbilstība novērtēta saskaņā ar Latvijas Republikas spēkā esošiem normatīvajiem aktiem.
	12. UZŅĒMĒJS patstāvīgi uz sava riska un rēķina nodrošina un veic visu nepieciešamo būvniecības materiālu, piederumu, iekārtu un aprīkojuma piegādi, kā arī nodrošina pareizu un kvalitatīvu materiālu piederumu un tehnoloģiju izmantošanu būvniecības procesā.
	13. Objektā Būvdarbu laikā var atrasties tikai sertificēti būvmateriāli un iekārtas (ja spēkā esošajos normatīvajos aktos ir paredzēta šo būvmateriālu un iekārtu sertificēšana) un tikai tie un tādā daudzumā, cik tas saskaņā ar tehniskajām specifikācijām ir nepieciešams Būvdarbu veikšanai. UZŅĒMĒJAM pēc būvuzrauga vai PASŪTĪTĀJA pieprasījuma ir pienākums nekavējoties uzrādīt visu Objektā esošo materiālu un iekārtu sertifikātus un pavaddokumentus.
	14. Iekārtām, ierīcēm, materiāliem, kurus UZŅĒMĒJS piegādā un uzstāda saskaņā ar Līgumu, ir jāatbilst projekta dokumentācijai, šī Līguma noteikumiem (saskaņotajiem pielikumiem) un UZŅĒMĒJA piedāvājumā iekļautajai specifikācijai. Iekārtu, materiālu, un ierīču transportēšanu veic UZŅĒMĒJS uz sava riska un rēķina. UZŅĒMĒJAM jāiesniedz PASŪTĪTĀJAM šādi dokumenti:
		1. piegādātāja/ražotāja materiālu, iekārtu, ierīču atbilstības sertifikāti un ražotāja garantijas;
		2. ražotāja standarta tehniskā dokumentācija, un ekspluatācijas instrukcijas latviešu valodā;
		3. atbilstības deklarācijas un/vai kvalitātes sertifikāti piegādātajiem materiāliem, iekārtām, ierīcēm;
		4. segto darbu akti un izpildshēmas;
		5. citi kvalitāti apliecinoši dokumenti pēc PASŪTĪTĀJA pieprasījuma atbilstoši Latvijas Republikas normatīvo aktu prasībām.
	15. UZŅĒMĒJS no saviem līdzekļiem apmaksā visus Objektā esošus būvgružu izvešanas pakalpojumus, kas ir nepieciešami un paredzēti Būvdarbu atbilstošai organizēšanai un veikšanai, saskaņā ar Līgumu.
	16. UZŅĒMĒJS apņemas veikt nepieciešamās darbības, lai samazinātu atkritumu rašanos Objektā. Puses vienojas, ka UZŅĒMĒJS Būvdarbu nobeiguma datumā Objektu būs atbrīvojis no būvniecības atkritumiem, UZŅĒMĒJA materiāliem un instrumentiem. UZŅĒMĒJAM ir pienākums būvgružus un citus būvniecības atkritumus uzglabāt UZŅĒMĒJA konteineros vai iepakojumā, kas nepieļauj apkārtējās vides piesārņošanu, kā arī par to neievērošanu atlīdzināt PASŪTĪTĀJAM visus zaudējumus valsts institūciju amatpersonu piemēroto administratīvo sodu apmērā. Bez īpašiem atgādinājumiem un pieprasījumiem UZŅĒMĒJAM ir jāuztur Objektā tīrība un kārtība visā Būvdarbu izpildes laikā.
	17. UZŅĒMĒJS nodrošina pēc PASŪTĪTĀJA pieprasījuma PASŪTĪTĀJAM vai viņa nozīmētam vai norādītam pārstāvim kopā vai atsevišķi ar PASŪTĪTĀJA norādītajām personām brīvu pieeju UZŅĒMĒJA nozīmēta pārstāvja pavadībā, ievērojot UZŅĒMĒJA pārstāvja norādījumus saistībā ar atrašanos Objektā, Būvdarbu izpildes vietai, kur tiek veikti Būvdarbi, lai PASŪTĪTĀJS varētu pārbaudīt Būvdarbu gaitu un Būvdarbu kvalitāti.
	18. Ja, pārbaudot Būvdarbus, kā arī Būvdarbu izpildes vietu Objektā, kur tiek veikti Būvdarbi, tiek konstatēts, ka tie neatbilst Līguma noteikumiem vai normatīvo aktu prasībām, UZŅĒMĒJAM ir pienākums PASŪTĪTĀJA norādītajā laika periodā uz sava rēķina veikt nepieciešamos izlabojumus vai darbības, lai nodrošinātu atbilstību noteiktajām prasībām vai novērstu pieļauto pārkāpumu.
	19. Gadījumā, ja UZŅĒMĒJS uzskata, ka defekta rašanās nav viņa vaina, viņš par to nekavējoties rakstveidā ziņo PASŪTĪTĀJAM, sniedzot arī šāda apgalvojuma pamatojumu un pierādījumus. Ja PASŪTĪTĀJS nepiekrīt UZŅĒMĒJA argumentiem un pieprasa novērst defektu, tas ir UZŅĒMĒJA pienākums. UZŅĒMĒJA atteikšanās gadījumā PASŪTĪTĀJS patur sev tiesību defektu novēršanai pieaicināt citu darbu veicēju (uzņēmēju). Strīda gadījumā PASŪTĪTĀJS tiesīgs pieaicināt ekspertu un, ja tiek konstatēts, ka defekta rašanās nav UZŅĒMĒJA vaina, PASŪTĪTĀJAM ir pienākums atlīdzināt defektu novēršanas izdevumus.
	20. UZŅĒMĒJS ievēro PASŪTĪTĀJA (vai tās pilnvarotās personas) rakstiskos norādījumus un iebildes, ciktāl tie ir saskaņā ar šī Līguma noteikumiem.
	21. UZŅĒMĒJAM tiek noteikti sekojoši riski - līdz Būvdarbu pieņemšanas - nodošanas akta parakstīšanai ar PASŪTĪTĀJU, kas apliecina visu Būvdarbu izpildi, UZŅĒMĒJS atbild par UZŅĒMĒJA veikto Būvdarbu uzturēšanu un uzraudzību, kā arī UZŅĒMĒJS uzņemas visu risku par personai nodarītajiem miesas bojājumiem vai personas nāves gadījumiem Objektā vai teritorijā ap Objektu, kā arī risku par Būvdarbu, ierīču, materiālu un iekārtu, kas ir UZŅĒMĒJA veikto Būvdarbu sastāvdaļa, bojāšanos, zudumu (zādzību).
	22. UZŅĒMĒJS ir atbildīgs par visa šī Līguma izpildei nepieciešamā atbilstošas kvalifikācijas darbaspēka piesaistīšanu, kā arī par visu ar to saistīto izdevumu segšanu.
5. **PASŪTĪTĀJA pienākumi un tiesības**
	1. PASŪTĪTĀJS uzņemas savlaicīgi un Līgumā noteiktajā kārtībā izskatīt visus no UZŅĒMĒJA saņemtos paziņojumus, pieprasījumus, iesniegumus, vēstules un priekšlikumus.
	2. Par Būvdarbu izpildi samaksāt UZŅĒMĒJAM saskaņā ar šī Līguma noteikumiem.
	3. Būvdarbu pieņemšanai un pieņemšanas – nodošanas akta parakstīšanai PASŪTĪTĀJS ir tiesīgs izveidot komisiju.
6. **Būvdarbu pieņemšana – nodošana**
	1. UZŅĒMĒJS pēc Būvdarbu pabeigšanas, vienlaikus ar Būvdarbu pieņemšanas-nodošanas akta parakstīšanu, nodod PASŪTĪTĀJAM visu Būvdarbu veikšanas dokumentāciju, ar nosacījumu, ka Būvdarbu veikšanas dokumentācija ir caurauklota un būvuzrauga apstiprināta.
	2. Pēc pilnīgas plānoto Būvdarbu pabeigšanas UZŅĒMĒJS 3 (trīs) darbadienu laikā iesniedz PASŪTĪTĀJAM apliecinājumu par būves (Objekta) gatavību ekspluatācijai.
	3. PASŪTĪTĀJS 5 (piecu) darba dienu laikā pēc UZŅĒMĒJA rakstiskas paziņošanas par būves (Objekta) gatavību ekspluatācijai UZŅĒMĒJA klātbūtnē apseko Objektu un paraksta Būvdarbu pieņemšanas-nodošanas aktu.
	4. Ja PASŪTĪTĀJS Objekta apsekošanas laikā konstatē nepabeigtus Būvdarbus vai nekvalitatīvi paveiktus Būvdarbus, tiek sastādīts akts par konstatētajām neatbilstībām, kuru paraksta PASŪTĪTĀJA pilnvarotais pārstāvis un UZŅĒMĒJS. UZŅĒMĒJAM uz šī akta pamata ir pienākums par saviem līdzekļiem, 3 (trīs) darba dienu laikā no akta sastādīšanas dienas, veikt nepabeigto vai nekvalitatīvi paveikto Būvdarbu izpildi.

1. **Būvdarbu garantija**
	1. Izpildīto Būvdarbu un pielietoto materiālu, konstrukciju un tehnoloģiju **minimālais garantijas termiņš** **ir 36 (trīsdesmit seši) mēneši** no Būvdarbu pieņemšanas – nodošanas akta parakstīšanas brīža. Garantijas termiņš Būvdarbu izpildes procesā izmantotajām iekārtām un būvizstrādājumiem nosakāms saskaņā ar ražotāja noteikumiem, tai skaitā, izmantoto iekārtu un būvizstrādājumu uzturēšanas noteikumiem. Izpildītajiem Būvdarbiem tas nevar būt mazāks, kā laika periods, kas sākas no Būvdarbu pieņemšanas – nodošanas akta abpusējas parakstīšanas dienas un beidzas pēc 3 (trīs) gadiem. Visiem veiktiem Būvdarbiem un izmantotajiem būvizstrādājumiem ir jābūt tādā kvalitātē un ar tādām īpašībām, lai spētu nodrošinātu minēto garantijas laiku.
	2. Garantijas laikā UZŅĒMĒJA pienākums ir novērst radušos defektus un nepilnības par saviem līdzekļiem, ja tie ir radušies UZŅĒMĒJA nekvalitatīva darba rezultātā vai izmantojot nekvalitatīvu materiālu, iekārtas vai izejvielas, kā arī pieļauto kļūdu rezultātā. Gadījumā, ja šie atklātie defekti vai to novēršanas darbi ir bijuši par iemeslu citu konstrukciju, iekārtu vai materiālu bojājumiem, UZŅĒMĒJAM ir pienākums saviem spēkiem un par saviem līdzekļiem veikt visus nepieciešamos Būvdarbus.
	3. Par nepieciešamību novērst defektus, PASŪTĪTĀJS paziņo UZŅĒMĒJAM, nosūtot pretenziju ar ierakstītu vēstuli. Nosūtot pretenziju ierakstītā vēstulē, tā uzskatāma par saņemtu 7.(septītā) dienā pēc tās nodošanas pastā.
	4. Pēcpretenzijas saņemšanas UZŅĒMĒJA pienākums ir pretenzijā minētajā termiņā novērst konstatētos Būvdarbu defektus.
	5. Gadījumā, ja starp PUSĒM rodas strīds par UZŅĒMĒJA veikto Būvdarbu atbilstību šajā Līgumā noteiktajām prasībām vai Latvijas Republikā spēkā esošo būvniecību regulējošo normatīvo aktu un noteikumu prasībām, Būvdarbos konstatēto defektu cēloņiem un apjomiem, tiek noteikta neatkarīgā ekspertīze, kuras slēdziens ir saistošs abām PUSĒM. Šādā gadījumā ekspertīzes izdevumus sedz tā PUSE, kurai ekspertīzes slēdziens ir bijis negatīvs.
	6. Ja UZŅĒMĒJS šā Līguma 7.4.punktā norādītajā laikā nevienojas par defektu novēršanu ar PASŪTĪTĀJU vai neveic defektu novēršanu šā Līguma 7.4.punktā norādītās vienošanās termiņā, PASŪTĪTĀJS ir tiesīgs piesaistīt citu UZŅĒMĒJU veikt defektu novēršanu. UZŅĒMĒJS šādā gadījumā veic samaksu PASŪTĪTĀJAM par defektu novēršanu.
2. **PUŠU atbildība**
	1. Parakstot šo Līgumu, UZŅĒMĒJS apliecina, ka ir veicis visas nepieciešamās darbības un aprēķinus, lai nodrošinātu Būvdarbu veikšanu par šajā Līgumā minēto cenu, un UZŅĒMĒJS apliecina, ka Būvdarbu tāmē ir iekļauti visi Līguma mērķa sasniegšanai nepieciešamie un derīgie darbi un materiāli ar visiem riskiem, tai skaitā iespējamiem sadārdzinājumiem, kuri nepieciešami tāmē paredzēto Būvdarbu veikšanai, lai nodrošinātu Būvdarbu izpildi atbilstoši Līguma noteikumiem.
	2. Ja UZŅĒMĒJA vainas dēļ tiek kavēts Būvdarbu izpildes termiņš vai defektu novēršanas termiņš garantijas laikā, tad UZŅĒMĒJS maksā PASŪTĪTĀJAM līgumsodu 0,5 % apmērā no Līguma summas par katru nokavēto dienu. Maksājamo līgumsodu PASŪTĪTĀJS ir tiesīgs ieturēt no UZŅĒMĒJAM izmaksai pienākošās summas pirms tās izmaksas. Šī punkta noteikumi neattiecas uz gadījumu, kad Puses ir vienojušās par termiņa pagarinājumu.
	3. Ja PASŪTĪTĀJS bez pamatojuma neveic maksājumus šajā LĪGUMĀ noteiktajos termiņos, PASŪTĪTĀJS maksā UZŅĒMĒJAM līgumsodu 0,5 % apmērā no nokavēto maksājumu summas par katru nokavējuma dienu.
	4. Gadījumā, ja UZŅĒMĒJS vienpusēji izbeidz Līgumu vai Līgums tiek izbeigts UZŅĒMĒJA vainas dēļ, UZŅĒMĒJS maksā PASŪTĪTĀJAM līgumsodu par saistību neizpildi 10% apmērā no Līguma summas.
	5. Līgumsoda samaksa PUSES neatbrīvo no pienākuma izpildīt šī Līguma saistības.
	6. Līgumā paredzēto līgumsodu samaksu UZŅĒMĒJS un/vai PASŪTĪTĀJS veic 5 (piecu) darba dienu laikā pēc attiecīgā rēķina saņemšanas. PASŪTĪTĀJS ir tiesīgs ieturēt līgumsodu no UZŅĒMĒJAM izmaksājamas summas par Būvdarbi izpildi.
	7. Civiltiesiskās atbildības apdrošināšana:
		1. UZŅĒMĒJS pēc Līguma parakstīšanas, bet ne vēlāk kā līdz Būvdarbu uzsākšanas brīdim, noslēdz vispārējās civiltiesiskās atbildības apdrošināšanas līgumu, atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” par periodu no Būvdarbu uzsākšanas brīža līdz Līguma 3.2.punktā noteiktajam Būvdarbu izpildes termiņam ar atbildības limitu ne mazāk kā 150 000 *euro* un 10 (desmit) dienu laikā pēc vispārējās civiltiesiskās atbildības apdrošināšanas līguma noslēgšanas iesniedz Pasūtītājam vai nosūta pa pastu ierakstītā vēstulē (adrese: Raiņa iela 8, Saulkrasti, Saulkrastu novads) vispārējās civiltiesiskās atbildības apdrošināšanas polises kopiju un maksājumu apliecinoša dokumenta kopiju;
		2. UZŅĒMĒJS nodrošina, ka visā Līguma izpildes laikā ir spēkā civiltiesiskā apdrošināšana par UZŅĒMĒJA darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai.
	8. UZŅĒMĒJS nodrošina kredītiestādes neatsaucamu beznosacījumu garantiju (būvdarbu, tajos izmantoto materiālu, konstrukciju un tehnoloģiju) kvalitātes garantijas saistības pastiprināšanai 20% (divdesmit procentu) apmērā no Līguma summas par pilnu Līguma 7.1.punktā minēto garantijas termiņu.
	9. Ja UZŅĒMĒJS neiesniedz Līguma 8.7.1.apakšpunktā un 8.8. punktā norādīto dokumentu, tad Pasūtītājs ir tiesīgs vienpusēji izbeigt šo Līgumu un saņemt no UZŅĒMĒJA kompensāciju par zaudējumiem, kas radušies Līguma izbeigšanas rezultātā.
3. **Nepārvarama vara**
	1. PUSES tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
	2. PUSEI, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai PUSEI. Ziņojumā jānorāda, kādā termiņā, pēc PUSES uzskata, ir iespējama un paredzama Līgumā paredzēto saistību izpilde, un, pēc otras PUSES pieprasījuma, šādam ziņojumam ir jāpievieno izziņa, kuru izsniegusi kompetenta institūcija un, kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā PUSE nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
	3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā vienu mēnesi, PUSES pēc iespējas drīzāk sāk sarunas par šī Līguma izpildes alternatīviem variantiem, kuri ir pieņemami abām PUSĒM, un izdara attiecīgus grozījumus šajā Līgumā vai sagatavo jaunu līgumu, vai arī lauž šo Līgumu.
4. **Līguma izbeigšana**
	1. Līgums var tikt izbeigts, PUSĒM savstarpēji rakstiski vienojoties, vai arī šajā Līgumā noteiktajā kārtībā.
	2. PASŪTĪTĀJS ir tiesīgs vienpusēji izbeigt Līgumu, 3 (trīs) dienas iepriekš nosūtot rakstisku brīdinājumu, pamatojot iemeslu un tad nosūtot par to rakstisku paziņojumu UZŅĒMĒJAM, ja:
		1. UZŅĒMĒJS bez attaisnojoša iemesla kavē Būvdarbu izpildes termiņu vairāk kā 5 (piecas) darba dienas;
		2. UZŅĒMĒJS nepilda šī Līguma nosacījumus, tajā skaitā, bet ne tikai, veic darbu nekvalitatīvi un neatbilstoši būvnoteikumiem un/vai darbu izpildes laikā noskaidrojas, ka UZŅĒMĒJS nav spējīgs izpildīt Būvdarbus saskaņā ar šī Līguma noteikumiem;
		3. Līguma 8.9.punktā noteiktajā gadījumā;
		4. UZŅĒMĒJAM tiek anulēta licence būvdarbu veikšanai un vadīšanai;
		5. Būvdarbi, saskaņā ar pārbaužu rezultātiem, tiek pildīti kvalitātē, kas ir sliktāka nekā noteikts būvniecības normatīvos;
		6. UZŅĒMĒJS ilgāk par 10 (desmit) dienām nepamatoti pārtrauc Būvdarbus Objektā;
		7. UZŅĒMĒJS bankrotē vai tā darbība tiek izbeigta vai pārtraukta.
	3. Ja Līgums tiek izbeigts, UZŅĒMĒJS nekavējoties pārtrauc Būvdarbus, tad, piedaloties PASŪTĪTĀJA un UZŅĒMĒJA nozīmētajām atbildīgajām amatpersonām, tiek sastādīts akts par izpildītajiem Būvdarbu apjomiem no būvniecības sākuma. PASŪTĪTĀJS samaksā UZŅĒMĒJAM par visiem līdz Līguma laušanas brīdim kvalitatīvi paveiktajiem Būvdarbiem.
	4. Līguma pārtraukšanas gadījumā UZŅĒMĒJS nekavējoties nodod PASŪTĪTĀJAM visu dokumentāciju, kura ir attiecināma uz Būvdarbu izpildi.
	5. Līguma pārtraukšanas gadījumā UZŅĒMĒJS nekavējoties vai arī noteiktajā datumā pārtrauc visus Būvdarbus, veic visus nepieciešamos pasākumus, lai atbrīvotu Objektu, atbrīvo no būvgružiem un sakārto Būvdarbu vietu, nodod PASŪTĪTĀJAM uz Būvdarbiem attiecināmos dokumentus, nodrošina, lai UZŅĒMĒJA personāls atstātu Objektu, kā arī veic citas darbības, par kurām Puses ir vienojušās.
	6. Pēc Līguma izbeigšanas, UZŅĒMĒJS saglabā visas šajā Līgumā noteiktās garantijas un saistības pret PASŪTĪTĀJU par faktiski pabeigto darbu apjomu, tajā skaitā pielietotajiem būvizstrādājumiem un iekārtām.
5. **Strīdu izskatīšanas kārtība un citi nosacījumi**
	1. Jebkurš strīds, domstarpība vai prasība, kas izriet no šī Līguma, kas skar tā pārkāpšanu, izbeigšanu vai spēkā neesamību, tiek risināts sarunu ceļā, bet, ja vienošanās netiek panākta – tiesā Latvijas Republikas likumos noteiktajā kārtībā.
6. **Noslēguma noteikumi**
	1. Veicot jebkuras izmaiņas Līgumā paredzētajos Būvdarbos, tiek slēgta rakstiska vienošanās, kas kļūst par Līguma neatņemamu sastāvdaļu.
	2. Jebkuri Līguma grozījumi vai papildinājumi, tai skaitā Būvdarbu tāmēs, ir spēkā tikai tad, ja tie ir motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu PUŠU parakstīti.
	3. Ja kādai no PUSĒM tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 3 (trīs) darba dienu laikā, rakstiski par to paziņo otrai PUSEI.
	4. Līgums ir sagatavots uz 7 (septiņām) lapām 2 (divos) eksemplāros ar 2 (diviem) pielikumiem, pa vienam eksemplāram katrai PUSEI, ar vienādu juridisko spēku un ir saistošs PUSĒM no tā parakstīšanas brīža.
	5. Līguma neatņemama sastāvdaļa ir Līguma 1.pielikums uz \_ (\_\_\_\_\_\_\_\_) lapām un Līguma 2.pielikums uz \_ (\_\_) lapām, Līguma grozījumi un papildinājumi, ja tādi būs, kā arī Būvdarbu pieņemšanas – nodošanas akts.
	6. PUŠU atbildīgās personas Līguma uzņemto saistību izpildei:
		1. no PASŪTĪTĀJA PUSES – Aivars Gavars, tālrunis 22008416;
		2. no UZŅĒMĒJA PUSES– \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PUŠU atbildīgās personas ir atbildīgas par Līguma izpildi, tajā skaitā par Būvdarbu savlaicīgu pieņemšanu un Būvdarbu pieņemšanai nepieciešamo dokumentu sagatavošanu/kārtošanu, savlaicīgu rēķinu iesniegšanu, apstiprināšanu un izpildes uzraudzīšanu un citās ar Līguma izpildi saistītām darbībām.

PASŪTĪTĀJS

**Saulkrastu novada dome**

Reģistrācijas Nr. 90000068680

Raiņa iela 8, Saulkrasti,

Saulkrastu novads, LV-2160,

Konts: LV78UNLA 0050 0085 2894 8

AS SEB banka

Bankas kods: UNLALV2X

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Andrejs Arnis)

2016.gada \_\_\_.\_\_\_\_\_\_\_\_\_

UZŅĒMĒJS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (\_\_\_\_\_\_\_\_\_\_\_\_\_\_\_)

2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_